open-index/open-wikipedia-markdown huggingface dataset:
Κορυφή Κιλκίς

*Για οικισμούς στην Ελλάδα με το ίδιο όνομα δείτε το λήμμα: [[Κορυφή]]*

Η **Κορυφή** είναι χωριό του Δήμου Κιλκίς στην Κεντρική Μακεδονία. Σύμφωνα με την απογραφή του 2011, έχει 106 κατοίκους. Βρίσκεται σε υψόμετρο 325 μέτρων. Ο οικισμός ονομαζόταν μέχρι το 1926 **Γκόλα**, οπότε και μετονομάστηκε σε Κορυφή. Με το πρόγραμμα Καποδίστριας εντάχθηκε στον δήμο Δοϊράνης και παλαιότερα υπαγόταν στην κοινότητα Δροσάτου. Σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) από το έτος 1928, στο χωριό εγκαταστάθηκαν 60 οικογένειες, με συνολικά 188 άτομα, και ο πληθυσμός του ήταν αμιγώς προσφυγικός.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ζούγκλα

[thumb|250px|Ζούγκλα στη [Μαλαισία.]]
Η **ζούγκλα** είναι χερσαία έκταση καλυμμένη με πυκνή βλάστηση στην οποία κυριαρχούν τα δέντρα. Μία από τις πιο κοινές σημασίες είναι αυτή της έκτασης η οποία καλύπτεται από πυκνή βλάστηση στο επίπεδο του εδάφους, ιδιαίτερα στους τροπικούς. Συνήθως είναι τόσο πυκνή ώστε να πρέπει να κοπεί για να περάσουν άνθρωποι. Οι ζούγκλες στη δυτική γραμματεία μπορεί να αντιπροσωπεύουν χώρους λιγότερο πολιτισμένους ή άνομους, εκτός του ελέγχου του πολιτισμού. Αυτή η θεώρηση σχετίζεται με τη χρήση του όρου στην αποικιακή Βρετανική Ινδία. 

Η λέξη ζούγκλα προέρχεται από την σανσκριτική λέξη τζάνγκαλα (जङ्गल), η οποία σημαίνει ακαλλιέργητη γη. Αν και η σανσκριτική λέξη αναφέρεται σε ξερή έκταση, έχει προταθεί ότι η αγγλοϊνδική ερμηνεία οδήγησε στη συσχέτισή της με πυκνή μπλεγμένη λόγμη, ενώ άλλες υποστηρίζουν ότι μια συγγενική λέξη στα ουρντού αναφέρεται σε δάση. Ο όρος υπάρχει σε πολλές γλώσσες της ινδικής υποηπείρου και στο ιρανικό οροπέδιο, όπου συχνά χρησιμοποιείται για να αναφερθεί στη βλάστηση στα δάση ή στην τροπική βλάστηση η οποία καταλαμβάνει εγκαταλελειμμένες περιοχές.

## Παραπομπές


## Εξωτερικοί σύνδεσμοι
* 
* 

κατηγορία:Δάση
Οινόανδα

Τα **Οινόανδα** ήταν μια αρχαία ελληνική πόλη στη Λυκία της Μικράς Ασίας, στην άνω κοιλάδα του ποταμού Ξάνθου. Η πόλη είναι γνωστή για τη μεγάλη πέτρινη επιγραφή του επικούρειου φιλοσόφου Διογένη του Οινοανδέως. Τα ερείπια της πόλης βρίσκονται δυτικά του σύγχρονου χωριού Ιντζεαλιλάς (Incealiler) στη Φετίγιε της επαρχίας Μούγλων της Τουρκίας.

## Ιστορία
Η πρώιμη ιστορία του οικισμού είναι ασαφής, παρά μια διερευνητική έρευνα που πραγματοποιήθηκε από το Βρετανικό Ινστιτούτο στην Άγκυρα (BIAA) το 1974-76. Φαίνεται ότι τα Οινόανδα έγιναν αποικία της Τερμησσούς το 200-190 π.Χ. και ονομάζονταν επίσης Μικρά Τερμησσός ή Τερμησσός η προς τα Οινόανδα. Ήταν η νοτιότερη πόλη από την Κιβυριακή Τετράπολη της Ελληνιστικής Περιόδου, η οποία διαλύθηκε από τον Λούκιο Λικίνιο Μουρένα (Lucius Licinius Murena) το 117-138 μ.Χ., οπότε τα Οινόανδα έγιναν μέρος του Κοινού της Λυκίας, όπως αποδεικνύεται από πολλές επιγραφές. 

Η πόλη αναφέρεται στον κατάλογο πόλεων που συνέταξε τον 6ο μ.Χ. αιώνα ο Ιεροκλής ο γραμματικός.

Ο φιλόσοφος Διογένης χάραξε μια σύνοψη της φιλοσοφίας του Επίκουρου σε έναν τοίχο ενός προστώου, το οποίο αρχικά είχε μήκος περίπου 80 μέτρα. Η επιγραφή παρουσιάζει τη διδασκαλία του Επίκουρου στη φυσική, την επιστημολογία και την ηθική. Αρχικά περιελάμβανε περίπου 25.000 λέξεις και καταλάμβανε 260 τετραγωνικά μέτρα επιφάνειας του τοίχου. Η επιγραφή υπολογίστηκε ότι είναι της Αδριανικής περιόδου, 117-138&#x20;μ.Χ. Η στοά διαλύθηκε κατά το δεύτερο μισό του 3ου αιώνα μ.Χ. για να δημιουργηθεί χώρος για ένα αμυντικό τείχος, εκεί όπου προηγουμένως η περιοχή ήταν ατείχιστη.

Η περιοχή αναφέρεται για πρώτη φορά από τους Χόσκινς (Hoskyns) και Φορμπς (Forbes) το 1841, και δημοσιεύεται στην *Εφημερίδα της Βασιλικής Γεωγραφικής εταιρείας*, xii (1843). Η εκτενής φιλοσοφική επιγραφή του Διογένη ταυτοποιήθηκε αργότερα από διάσπαρτα θραύσματα, προφανώς από τη στοά. Δεν μπορεί να υποτεθεί ότι την έφιαξε ο ίδιος ο Διογένης.  Ενδείξεις για μια αρχαία Ρωμαϊκή Γέφυρα στα Οινόανδα εμφανίστηκαν στη δεκαετία του 1990. Μέχρι το 2012 πάνω από 300 κομμάτια της στοάς του Διογένη είχαν εντοπιστεί, με ποικίλα μεγέθη, από μερικά γράμματα μέχρι αρκετές. Νέο αρχαιολογικό έργο διεξάγεται στον χώρο από το Γερμανικό Αρχαιολογικό Ινστιτούτο.

Τα Οινόανδα είναι τιτουλαρή έδρα της Ρωμαιοκαθολικής Εκκλησίας.

## Παραπομπές


## Εξωτερικοί σύνδεσμοι

* «Oenoanda». *livius.org*. Ανακτήθηκε στις 28 Δεκεμβρίου 2021.
* Η επιγραφή του Διογένη του Οινοανδέως (*web.archive.org* – εικόνες, βίντεο, μετάφραση της επιγραφής στην αγγλική γλώσσα).
* «Piecing Together Diogenes of Oinoanda» (Diskin Clay's Encounter with Oinoanda)*. oinoanda.blogspot.com*. Περιλαμβάνει ανέκδοτη επιστολή του κλασσικού φιλόλογου Diskin Clayhttps://web.archive.org/web/20151023193730/http://www.clementsfuneralservice.com/memsol.cgi?user_id=1331600 με τοπογραφικές και άλλες περιγραφές από την επίσκεψή του στα Οινόανδα τη δεκαετία 1970. Επίσης επισκόπηση (review) του βιβλίου Jürgen Hammerstaedt, Martin Ferguson Smith, «The Epicurean Inscription of Diogenes of Oinoanda: Ten Years of New Discoveries and Research.»  Bonn: Verlag Dr. Rudolf Habelt, 2014.

Κατηγορία:Λυκία
Κατηγορία:Αρχαίες πόλεις της Λυκίας
Pure Holocaust

Το ***Pure Holocaust*** είναι το δεύτερο άλμπουμ του νορβηγικού black metal συγκροτήματος Immortal. Κυκλοφόρησε το 1993 από την Osmose Records. Θεωρείται ένας από τους καλύτερους δίσκους του συγκροτήματος, και από τους πιο χαρακτηριστικούς της νορβηγικής black metal σκηνής.

## Σχετικά
Το *Pure Holocaust* είναι το δεύτερο στούντιο άλμπουμ των Immortal με τον Abbath να διαχειρίζεται τα ντραμς, μαζί με το μπάσο. Ενώ οι στίχοι του προηγούμενου δίσκου *[[Diabolical Fullmoon Mysticism]]* ασχολούνταν με τυπικά θέματα black metal μουσικής, αυτός ο δίσκος μιλά για παγωμένα φανταστικά τοπία. Ο τίτλος πηγάζει από μια συνέντευξη του συγκροτήματος, στην οποία ο ντράμερ Kolgrim αναφερθηκε στο είδος της μπάντας ως "holocaust metal".

Το άλμπουμ κυκλοφόρησε από την Osmose Records σε μορφή CD, με μικρό αριθμό αντιτύπων σε μορφή βινυλίου. Επανεκδόθηκε το 2005, μαζί με όλη τη δισκογραφία των Immortal.α

## Κομμάτια
*Όλα τα τραγούδια από τους [[Demonaz]] & [[Abbath]]*

## Προσωπικό
* Abbath Doom Occulta - κύρια φωνητικά, μπάσο, ντραμς
* Demonaz Doom Occulta - κιθάρα
* Grim - εμφανίζεται στο εξώφυλλο και είναι σημειωμένος ως ντράμερ του συγκροτήματος, ωστόσο δεν παίζει στο δίσκο

Κατηγορία:Άλμπουμ του 1993
Κατηγορία:Δισκογραφία των Immortal
Β2 κατηγορία καλαθοσφαίρισης ανδρών Κύπρου

Η **Β2 Κατηγορία καλαθοσφαίρισης ανδρών Κύπρου** διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 2016. Αποτελεί την χαμηλότερη σε επίπεδο κατηγορία στη καλαθοσφαίριση ανδρών στην Κύπρο.

## Δομή
Στο πρωτάθλημα συμμετέχουν 9 ομάδες οι οποίες στην κανονική περίοδο θα δώσουν διπλούς αγώνες μεταξύ τους.  Με την ολοκλήρωση της κανονικής περιόδου, οι πρώτες 4 ομάδες συμμετέχουν στα πλέι-οφ.  Η πρωταθλήτρια της διοργάνωσης ανεβαίνει στην Β' κατηγορία.

### Ομάδες

* Aphrodite BC Πάφου
* ΑΣΥΛ Ύψωνα/Λόφου
* Ένωση Νέων Αγίου Αθανασίου
* Ευ Ζην Λατσιών
* Λειβάδια BC
* Όλυμπος Αγλαντζιάς
* ΠΑΟΚ Κοκκινοτριμιθιάς
* Moufflons BC Λευκωσίας
* NBA BC Λευκωσίας

## Πρωταθλήτριες
Το πρωτάθλημα της περιόδου 2019-20 διακόπηκε λόγω της πανδημίας του κορωνοιού.

## Πηγές
* Κυπριακή Ομοσπονδία Καλαθοσφαίρισης

## Εξωτερικοί σύνδεσμοι
* Κυπριακή Ομοσπονδία Καλαθοσφαίρισης

Ανδρων
Νότιες Ορκάδες

Οι **Νότιες Ορκάδες** (αγγλ. *South Orkney Islands*) είναι αρχιπέλαγος που βρίσκεται περίπου 604 χιλιόμετρα βόρεια της Ανταρκτικής χερσονήσου της Ανταρκτικής με συνολική έκταση 620 τετραγωνικά χιλιόμετρα. Με τη Συνθήκη της Ανταρκτικής, το 1959, τα νησιά όπως και η Ανταρκτική θεωρούνται επιστημονική προστατευόμενη περιοχή, ελεύθερη για επιστημονική έρευνα και στην οποία απαγορεύεται κάθε στρατιωτική δράση.

Το Ηνωμένο Βασίλειο και η Αργεντινή διατηρούν ερευνητικές βάσεις στα νησιά. Η αργεντίνικη βάση, Ορκάδας (Orcadas), που ιδρύθηκε το 1904, βρίσκεται στο νησί Λόρι (Laurie). Στα έντεκα κτίρια της αργεντίνικης βάσης διαμένουν μέχρι 45 άτομα κατά τη διάρκεια του καλοκαιριού, και κατά μέσο όρο 14 άτομα κατά τη διάρκεια του χειμώνα. Η βρετανική βάση, βρίσκεται στο νησί Σάινι και ιδρύθηκε το 1947. Εκτός από το προσωπικό στις βάσεις, δεν υπάρχουν άλλοι κάτοικοι στα νησιά.

## Ιστορία
Οι Νότιες Ορκάδες ανακαλύφθηκαν το 1821 από δύο κυνηγούς φωκών, τον αμερικανικό Ναθάνιελ Πάλμερ και τον Βρετανό Τζόρτζ Πάουελ. Τα νησιά είχαν αρχικά ονομαστεί *νησιά του Πάουελ*, και το κύριο νησί ονομάστηκε Κορονέισον (Coronation) επειδή ήταν η χρονιά της στέψης του βασιλιά Γεωργίου Δ΄. Το 1823, ο Τζέιμς Ουέντελ επισκέφθηκε τα νησιά και έδωσε στο αρχιπέλαγος το σημερινό του όνομα (από τα νησιά Ορκάδες της Σκωτίας) και μετονόμασε κάποια από τα νησιά. Οι Νότιες Ορκάδες βρίσκονται περίπου στο ίδιο γεωγραφικό πλάτος νότια ενώ οι Ορκάδες βρίσκονται βόρεια (60° S με 59° N αντίστοιχα), αν και δεν είναι γνωστό αν αυτό ήταν ένας παράγοντας πίσω από την ονομασία των νησιών.

Τα νησιά επισκέπτονταν συχνά κυνηγοί φωκών και φαλαινοθήρες, αλλά καμία εμπεριστατωμένη έρευνα δεν είχε γίνει μέχρι την αποστολή του Ουίλιαμ Σπιρς Μπρους (William Speirs Bruce) με το πλοίο «Σκωτία» το 1903, η οποία διαχείμασε στο νησί Λόρι. Ο Μπρους ερεύνησε τα νησιά, επανέφερε μερικές από τις ονομασίες που είχε αλλάξει ο Ουέντελ, και δημιούργησε ένα μετεωρολογικό σταθμό, ο οποίος πουλήθηκε στην κυβέρνηση της Αργεντινής κατά την αναχώρησή του, το 1904. Αυτή η βάση, η οποία είναι μέχρι σήμερα σε λειτουργία, μετονομάστηκε σε Ορκάδας το 1951 και είναι η αρχαιότερη ερευνητική βάση, η οποία είναι συνεχώς επανδρωμένη, στην Ανταρκτική.

thumb|Η αργεντίνικη βάση Ορκάδας
Τα νησιά διεκδικούνται από το Ηνωμένο Βασίλειο από το 1908 και από το 1962 ως μέρος του Βρετανικού εδάφους της Ανταρκτικής. Ενώ η διεκδίκηση της Αργεντινής επί των νησιών υπάρχει από το 1925 ως μέρος της Ανταρκτικής της Αργεντινής.

## Παραπομπές


## Εξωτερικοί σύνδεσμοι
* 

Κατηγορία:Νησιά της Ανταρκτικής
Κατηγορία:Αμφισβητούμενα νησιά
Α΄ κατηγορία πετοσφαίρισης ανδρών Κύπρου 1978

Η **Α΄ κατηγορία πετοσφαίρισης ανδρών Κύπρου 1978** ήταν η 1η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης, η οποία είχε ιδρυθεί τη χρονιά αυτή. Το πρωτάθλημα κέρδισε η Ανόρθωση για 1η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1978 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς.

Οι τελευταίες δύο ομάδες υποβιβάστηκαν στη Β΄ κατηγορία.

### Σύστημα βαθμολόγησης
Κάθε νίκης βαθμολογείτο με 3 βαθμούς και κάθε ήττα με 1 βαθμό.

### Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

## Βιβλιογραφία
*
*

Κατηγορία:Α΄ κατηγορία πετοσφαίρισης ανδρών Κύπρου
Κατηγορία:Πετοσφαίριση το 1978
Το κυνήγι

**Το κυνήγι** είναι δανέζικη ταινία του 2012 σε σκηνοθεσία του Τόμας Βίντερμπεργκ και σε σενάριο του σκηνοθέτη και του Τομπίας Λίντχολμ.

## Πλοκή
Ο Λούκας ζει σε μια επαρχία της Δανίας, είναι νηπιαγωγός, είναι χωρισμένος με έναν έφηβο γιο τον Μάρκους και έχει μία σύντροφο τη Νάντια. Η κόρη του καλύτερού του φίλου Τεό, η Κλάρα, πηγαίνει στον παιδικό σταθμό που δουλεύει ο Λούκας και νιώθει έλξη προς αυτόν. Μία ημέρα, τον φιλά στο στόμα και ο Λούκας της λέει πως αυτό είναι λάθος. Η Κλάρα τότε εκνευρίζεται.

Μετά από λίγες ημέρες, ο μεγαλύτερος αδερφός της Κλάρα βλέπει ένα πορνό βίντεο και της δείχνει μια σκηνή. Η Κλάρα πηγαίνει στον παιδικό σταθμό και λέει πως αυτά που είδε στο βίντεο της τα έκανε ο Λούκας. Μετά από αυτό, ο Λούκας γίνεται αντικείμενο συζήτησης σε όλη την κοινότητα και περιθωριοποιείται ως παιδόφιλος.

Η ζωή του σιγά σιγά καταστρέφεται: απολύεται από τη δουλειά του, διαλύεται η σχέση του με τη Νάντια, ο Μάρκους γίνεται στόχος και κλονίζεται η φιλία του με τον Τεό. Στη συνέχεια, η κατάσταση οξύνεται, καθώς γίνεται θύμα βιαιοτήτων. Όμως, μία μέρα η Κλάρα ζητά συγγνώμη από τον Λούκας και ο Τεό την ακούει και οι σχέσεις των δύο φίλων αποκαθίστανται. 

Μετά από ένα χρόνο, η ζωή του Λούκας έχει επανέλθει, καθώς είναι ξανά με τη Νάντια και ο Μάρκους είναι πάλι αποδεκτός από την κοινότητα. Κάποια στιγμή, ένας άγνωστος πυροβολεί προς το μέρος του Λούκας και αστοχεί. Ο Λούκας, τυφλωμένος από τον ήλιο, αδυνατεί να δει ποιος είναι. Αμέσως μετά, εκείνος που τον πυροβόλησε έχει εξαφανιστεί.
## Διανομή

## Βραβεία/Διακρίσεις
Η ταινία ήταν υποψήφια για Χρυσό Φοίνικα, Όσκαρ Καλύτερης Ξενόγλωσσης Ταινίας, BAFTA καλύτερης ξενόγλωσσης ταινίας, Χρυσή Σφαίρα καλύτερης ξενόγλωσσης ταινίας, Βραβείο Ευρωπαϊκού Κινηματογράφου καλύτερης ταινίας, Γκόγια καλύτερης ευρωπαϊκής ταινίας και Satellite καλύτερης ξενόγλωσσης ταινίας. Κέρδισε το βραβείο Ρόμπερτ καλύτερης ταινίας.
## Παραπομπές


Κατηγορία:Ταινίες σε σκηνοθεσία Τόμας Βίντερμπεργκ
Κατηγορία:Ταινίες σε σενάριο Τομπίας Λίντχολμ
Κατηγορία:Ταινίες του 2012
Κατηγορία:Δανικές ταινίες
Κατηγορία:Δανικές δραματικές ταινίες
Κατηγορία:Ταινίες σχετικά με εκπαιδευτικούς
Κατηγορία:Ταινίες με θέμα το bullying
Κατηγορία:Ταινίες με θέμα την παιδοφιλία
Κατηγορία:Ταινίες γυρισμένες στη Δανία
Κατηγορία:Ταινίες με θέμα την ψυχική υγεία
Αλεξάντερ Κουλ (Γερμανός καλαθοσφαιριστής)

Ο **Αλεξάντερ Κουλ**, γεννημένος στις 7 Ιανουαρίου 1973 στο Ρέντσμπουργκ της Γερμανίας, είναι πρώην επαγγελματίας καλαθοσφαιριστής. Έχει ύψος 2,17 μέτρα και αγωνιζόταν στην θέση του σέντερ.

## Καριέρα
Ο Κουλ ξεκίνησε να αγωνίζεται στο κοινοτικό πανεπιστήμιο του Παλμ Μπιτς το 1993, όπου παρέμεινε για δύο χρόνια παίζοντας σε 64 αγώνες με μέσους όρους 10,5 πόντων και 8,6 ριμπάουντ. Το καλοκαίρι του 1995 μεταγράφηκε στο πανεπιστήμιο της Σάρλοτ, όπου σε 48 παιχνίδια είχε 6,3 πόντους και 6,9 ριμπάουντ ανά αγώνα.

Ξεκίνησε την επαγγελματική του καριέρα από την Μπάγερ Λεβερκούζεν το 1997, αγωνιζόμενος και στο κύπελλο Σαπόρτα με μέσους όρους 4,9 πόντων και 5,3 ριμπάουντ σε δέκα αγώνες.

Επόμενος σταθμός της καριέρας του υπήρξε ο Άρης Θεσσαλονίκης, με τον οποίο κατέλαβε την τέταρτη θέση του ελληνικού πρωταθλήματος και έφθασε ως την ημιτελική φάση του κυπέλλου Ελλάδας και του κυπέλλου Σαπόρτα. Στην ευρωπαϊκή διοργάνωση έπαιξε σε 15 αγώνες με μέσους όρους 2,6 πόντων και 2,5 ριμπάουντ.

Ακολούθησε η ομάδα της Νήαρ Ηστ με την οποία αγωνίστηκε και στο κύπελλο Κόρατς, ενώ κατέλαβε την ένατη θέση στο πρωτάθλημα. Συνέχισε στην ιταλική Παλακανέστρο Καντού, όπου σε 32 παιχνίδια είχε 5,7 πόντους και 4,4 ριμπάουντ.

Επέστρεψε στην Ελλάδα το καλοκαίρι του 2001, για να φορέσει την φανέλα του Περιστερίου, με το οποίο αγωνίστηκε και στην Ευρωλίγκα. Μεταγράφηκε την σεζόν 2002-03 στην ιταλική Αβελίνο, από την οποία αποχώρησε τον Μάρτιο του 2003 για την Λιμόζ, όπου σε εννέα αγώνες είχε μέσους όρους 6,8 πόντων και 8,0 ριμπάουντ.

Ολοκλήρωσε την καριέρα του στην γερμανική Λούντβιγκσμπουργκ το 2003.

## Παραπομπές


## Πηγές
* Alexander Kuehl Stats | College Basketball at Sports-Reference.com
* DraftExpressProfile: Alexander Kuhl, Stats, Comparisons, and Outlook
* Alexander Kuehl Basketball Player Profile

Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Εθνικής Γερμανίας
Κατηγορία:Σέντερ
Telefunken

Η **Telefunken** (Telefunken Gesellschaft für drahtlose Telegraphie m.b.H. / *εταιρεία για την ασύρματη τηλεγραφία*) ήταν γερμανική εταιρεία παραγωγής ραδιοφωνικών συσκευών και τηλεοράσεων. Η Telefunken και η διάδοχος εταιρεία κατασκεύαζε συσκευές εκπομπής και λήψης για τη ραδιοτηλεγραφία, τη ραδιοτηλεοπτική μετάδοση και την ενσύρματη και ασύρματη τεχνολογία μετάδοσης.

Η εταιρεία, που ιδρύθηκε το 1903 με πάνω από 20.000 διπλώματα ευρεσιτεχνίας, διαδραμάτισε πρωταγωνιστικό ρόλο στην ανάπτυξη της τεχνολογίας ραντάρ και της εφεύρεσης της έγχρωμης τηλεόρασης με το σύστημα PAL, και το έγχρωμο σήμα εισήχθη για πρώτη φορά δοκιμαστικά στη Γερμανία το 1967 και καθιερώθηκε εξ ολοκλήρου στις εγχώριες μεταδόσεις το 1970. Στις αρχές του 1967, η Telefunken AG συγχωνεύθηκε με τη μητρική της εταιρεία AEG, δημιουργώντας την AEG-Telefunken. Το 1979 η εταιρεία AEG-Telefunken άλλαξε νομική μορφή και έγινε AG (Aktiengesellschaft). Μετά την εξαγορά από την Daimler-Benz το 1985, μετονομάστηκε σε AEG AG και οι υπόλοιπες επιχειρήσεις της Telefunken μεταφέρθηκαν σε αρκετές νέες εταιρείες. Η AEG AG δεν υφίσταται από το 1996, έτος ακύρωσής της από το εμπορικό μητρώο της Φρανκφούρτης.

Μέχρι και το 2005, υπήρχαν ακόμη πρώην κλάδοι της AEG Telefunken που ακολουθούσαν την παράδοση της πρώην εταιρείας Telefunken, που αντιπροσωπεύονταν από αυτό το όνομα ως μέρος της επιχείρησης στην αγορά. Σήμερα ο δικαιούχος των δικαιωμάτων της μάρκας *Telefunken Licenses GmbH*, χορηγεί την άδεια για χρήση του όρου «Telefunken».

Εν τω μεταξύ, σχεδόν σε κάθε κατηγορία είναι διαθέσιμα ηλεκτρικά προϊόντα υπό την επωνυμία «Telefunken», συμπεριλαμβανομένων ραδιοφώνων με ρολόι, ραδιοφώνων αυτοκινήτου, φορτιστών, έξυπνων τηλεφώνων και πλυντηρίων.

## Παραπομπές


## Εξωτερικοί σύνδεσμοι
* 

Κατηγορία:Πρώην επιχειρήσεις της Γερμανίας
Κατηγορία:Βιομηχανίες
Κατηγορία:Γερμανικά εμπορικά σήματα
Λιμάνι του Ρότερνταμ

Το **λιμάνι του Ρότερνταμ** είναι το μεγαλύτερο λιμάνι της Ευρώπης. Βρίσκεται στην πόλη του Ρότερνταμ στην Ολλανδία. Από το 1962 μέχρι το 2004 ήταν το πιο πολυσύχναστο λιμάνι στον κόσμο, ρεκόρ το οποίο ξεπέρασε για πρώτη φορά η Σιγκαπούρη και, στη συνέχεια, στη Σαγκάη. Το 2011, το Ρότερνταμ ήταν το ενδέκατο μεγαλύτερο λιμάνι εμπορευματοκιβωτίων στον κόσμο από την άποψη ισοδύναμων μονάδων είκοσι ποδών (TEU). Το 2012 το Ρότερνταμ ήταν το έκτο μεγαλύτερο λιμάνι του κόσμου από άποψη ετήσιας χωρητικότητα φορτίου.

## Παραπομπές


## Εξωτερικοί σύνδεσμοι
* 

Κατηγορία:Λιμένες
Κατηγορία:Ρότερνταμ
Α΄ κατηγορία πετοσφαίρισης ανδρών Κύπρου 1986-87

Η **Α΄ κατηγορία πετοσφαίρισης ανδρών Κύπρου 1986-87** ήταν η 10η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 4η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1986-87 συμμετείχαν 10 ομάδες. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Ακολούθως, οι πρώτες 4 ομάδες έδωσαν αγώνες play-offs για την ανάδειξη της πρωταθλήτριας ομάδας. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1987-88.  

Οι τελευταίες δύο ομάδες υποβιβάστηκαν στη Β΄ κατηγορία.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Τελική κατάταξη
Η τελική κατάταξη του πρωταθλήματος ήταν:

## Παραπομπές


## Βιβλιογραφία
*

Κατηγορία:Α΄ κατηγορία πετοσφαίρισης ανδρών Κύπρου
Κατηγορία:Πετοσφαίριση το 1986
Κατηγορία:Πετοσφαίριση το 1987
Ναυτική Εγκατάσταση Υποστήριξης Ντιέγκο Γκαρσία

Η **Ναυτική Εγκατάσταση Υποστήριξης Ντιέγκο Γκαρσία** (αγγλικά: *Naval Support Facility Diego Garcia*) είναι στρατιωτική βάση του Πολεμικού Ναυτικού των ΗΠΑ στην τοποθεσία Ντιέγκο Γκαρσία. Καθιερώθηκε την 1η Οκτωβρίου του 1977 ως η κύρια διοίκηση του Πολεμικού Ναυτικού των ΗΠΑ στο νησί. Εκείνη την εποχή η NAVCOMMSTA ήταν ο αρχικός ενοικιαστής, αλλά όταν ολοκληρώθηκαν νέες μεγάλες εγκαταστάσεις, και κυρίως το διευρυμένο αγκυροβόλιο ελλιμενισμού στην περιοχή και το εκτεταμένο αεροδρόμιο, οι ενοικιαστές άλλαξαν.

Το 1982, οι κατασκευαστικές δραστηριότητες μεταφέρθηκαν από τη Seabees σε μια κοινοπραξία στρατιωτικών εργολάβων, Raymond International, και Brown και Root και Molem. Η Raymond ανέλαβε το σχεδιασμό της προβλήτας και της προκυμαίας, η Brown και η Root παρείχαν το σκυρόδεμα και άλλες υποδομές, ενώ η Molem ήταν μια αγγλική εταιρεία γνωστή για την ανάληψη απαιτητικών έργων. Η πλειοψηφία των έργων είχαν ολοκληρωθεί από το 1988.

Μετά την εισβολή του Ιράκ στο Κουβέιτ τον Αύγουστο του 1990, τρία πλοία της COMPSRON 2 μετέφεραν μία ταξιαρχία στη Σαουδική Αραβία για τη συμμετοχή στον πόλεμο του Κόλπου. Άλλα πλοία COMPSRON 2 εκφόρτωσαν πυρομαχικά και καύσιμα στη Ντιέγκο Γκαρσία που ήταν απαραίτητα για τον αμερικανικό στόλο βομβαρδιστικών αεροπλάνων που αναπτύσσονταν στο αεροδρόμιο. Στη συνέχεια, βομβαρδιστικά B-52G πραγματοποίησαν πάνω από 200 17ωρες αποστολές βομβαρδισμού για πάνω από 44 ημέρες και ρίχνοντας πάνω από 730.000.000 kg βομβών στις ιρακινές δυνάμεις στο Ιράκ και το Κουβέιτ. Ένα από τα Β-52s συνετρίβη λόγο μηχανικής βλάβης ακριβώς βόρεια του νησιού με την απώλεια των τριών από τους έξι επιβαίνοντες.

Ξεκινώντας στις 7 Οκτωβρίου του 2001, οι Ηνωμένες Πολιτείες άρχισαν πάλι στρατιωτικές επιχειρήσεις από το Ντιέγκο Γκαρσία χρησιμοποιώντας βομβαρδιστικά αεροπλάνα Β-1, Β-2, και Β-52 για να επιτεθούν σε εχθρικούς στόχους στο Αφγανιστάν μετά τις επιθέσεις στη Νέα Υόρκη και στο Πεντάγωνο. Στις 12 Δεκεμβρίου του 2001, ένα βομβαρδιστικό Β-1 είχε χαθεί λόγο μηχανικής βλάβης λίγο μετά την απογείωση από το νησί, αλλά το πλήρωμα επέζησε και διασώθηκε από το USS Russell (DDG-59). Οι πολεμικές επιχειρήσεις επαναλήφθηκαν την άνοιξη του 2003, με MPSRON 2 στον Περσικό Κόλπο για τον πόλεμο του Ιράκ, και οι βομβαρδισμοί ξεκίνησαν και πάλι, αυτή τη φορά εναντίον του Ιράκ. Οι επιχειρήσεις των βορβανδιστικών από το Ντιέγκο Γκαρσία σταμάτησαν στις 15 Αυγούστου του 2006.

## Παραπομπές


## Εξωτερικοί σύνδεσμοι

* 

Γκουανταναμο Ναυτικη Βαση
Γκουανταναμο Ναυτικη Βαση
Πρώιμη ιστορία των βιντεοπαιχνιδιών

Η ιστορία των βιντεοπαιχνιδιών καλύπτει το χρονικό σημείο μεταξύ των πρώτων ηλεκτρονικών παιχνιδιών και του σήμερα, μία μεγάλη περίοδο προόδου και αλλαγών. Μέχρι τις δεκαετίες 1970 και 1980, το gaming δεν πέτυχε τη δημοτικότητα, όταν συστήθηκαν στο κοινό τα βιντεοπαιχνίδια arcade, οι κονσόλες βιντεοπαιχνιδιών και τα παιχνίδια προσωπικών υπολογιστών. Από τότε, το video gaming έχει μετατραπεί σε μία δημοφιλή μορφή ψυχαγωγίας, και μέρος της μοντέρνας κουλτούρας, στα περισσότερα μέρη του κόσμου. Η **πρώιμη ιστορία των βιντεοπαιχνιδιών**, ωστόσο, καλύπτει τη χρονική περίοδο μεταξύ του πρώτου διαδραστικού ηλεκτρονικού παιχνιδιού με ηλεκτρονική οθόνη το 1947, τα πρώτα πραγματικά βιντεοπαιχνίδια στις αρχές της δεκαετίας του 1950, και την άνοδο των πρώιμων arcade βιντεοπαιχνιδιών της δεκαετίας του 1970 (το *[[Pong]]* και το ξεκίνημα της πρώτης γενιάς κονσολών με το Magnavox Odyssey, και τα δύο το 1972). Κατά τη διάρκεια αυτής της περιόδου, υπήρχε ένας ευρύς αριθμός συσκευών και εφευρέσεων που προέκυψε από τη μεγάλη πρόοδο στην τεχνολογία των υπολογιστών.

## Εξωτερικοί σύνδεσμοι
;Έρευνα
* Ralph H. Baer Papers, 1943–1953, 1966–1972, 2006  – Ralph Baer's prototypes and documentation housed at the Smithsonian Lemelson Center
*Classic Gaming Expo 2000: Baer Describes the Birth of Videogames

;Εξομοίωση παιχνιδιού
*EDSAC simulator to play ''OXO''
*Nimrod Interactive Simulation for Be OS operating system
*''Tennis for Two'' simulation
*''Spacewar!'' Java simulation

Κατηγορία:Ιστορία των βιντεοπαιχνιδιών
Είδος βιντεοπαιχνιδιού

**Είδος βιντεοπαιχνιδιού** είναι η κατάταξη που αντιστοιχεί σε ένα βιντεοπαιχνίδι, βασισμένη περισσότερο στην αλληλεπίδραση με τον τρόπο παιξίματος (gameplay) παρά στις οπτικές ή αφηγηματικές διαφορές. Ένα είδος βιντεοπαιχνιδιού καθορίζεται από ένα σύνολο στοιχείων του τρόπου παιχνιδιού, ανεξάρτητα από τον κόσμο και το υπόβαθρο στο οποίο διαδραματίζεται το παιχνίδι, σε αντίθεση με άλλα έργα μυθοπλασίας, όπως τις ταινίες ή τα βιβλία. Για παράδειγμα, ένα παιχνίδι βολών παραμένει παιχνίδι βολών, ανεξάρτητα από το αν λαμβάνει χώρα σε ένα κόσμο φανταστικό ή στο διάστημα. Όπως σχεδόν όλα τα βαριετέ της κατάταξης των ειδών, το ζήτημα του συγκεκριμένου είδους κάθε ξεχωριστού παιχνιδιού είναι ανοικτό για προσωπική ερμηνεία. Επιπλέον, κάθε παιχνίδι μπορεί να ανήκει ταυτόχρονα σε περισσότερα είδη από ένα.

## Παραπομπές


## Εξωτερικοί σύνδεσμοι
*
Honda CB500 (1993)

μικρογραφία|Honda CB500.
H **Honda CB500** είναι μια μεσαίου μεγέθους γυμνή μοτοσικλέτα που παράχθηκε από τη Honda από το 1993 έως το 2003. Ήταν διαθέσιμη με δικύλινδρο σε σειρά κινητήρα 500 κυβικών εκατοστών. Παραγόταν έως το 1996 στην Ιαπωνία και από το 1997 στην Ιταλία. Το 2003 αντικαταστάθηκε από τη Honda CBF 500.

Κατηγορία:Μοντέλα μοτοσικλετών Honda
Γυναίκα που περπατά σε κήπο

Το έργο **«Γυναίκα που περπατά σε κήπο»** είναι ελαιογραφία του 1887 του Ολλανδού ζωγράφου Βίνσεντ βαν Γκογκ.  Όπως μαρτυρά ο τίτλος, ο πίνακας παρουσιάζει μια γυναίκα που περπατά μέσα σε ένα κήπο. Πράσινα φυλλώματα υπάρχουν παντού και αρκετά δέντρα διακρίνονται στο φόντο.

Το 1886 ο Βαν Γκογκ άφησε την Ολλανδία για το Παρίσι, για πάντα. Ο αδελφός του Τεό, ένας επιτυχημένος Παρισινός έμπορος τέχνης, παρείχε στον Βαν Γκογκ την υποστήριξη και τα μέσα ώστε να απορροφηθεί στη σύγχρονη τέχνη. Τα επόμενα δύο χρόνια, από το 1886 έως το 1888, ο Βαν Γκογκ αναδειχθηκε ως ένας εκλεπτυσμένος, στοχαστικός και προκλητικός καλλιτέχνης.

Κατά τη διάρκεια του 1886 ο Βαν Γκογκ εισήχθη στο καλλιτεχνικό ρεύμα των ιμπρεσιονιστών και των έργων τους, όπως του Εντγκάρ Ντεγκά, του Κλώντ Μονέ, του Πιερ Ωγκύστ Ρενουάρ, του Ζωρζ Σερά και του Πωλ Σινιάκ. Το 1887, ο Βαν Γκογκ συνέχισε να κάνει σημαντικές σχέσεις με άλλους καλλιτέχνες με τους οποίους έγινε φίλος και αντάλλαξε πίνακες, όπως ο Λούις Ανγκουετίν, ο Εμίλ Μπερνάρντ, ο Αρμάντ Γκουιλομίν,  ο Λουσιέν Πισαρό και ο Πωλ Σινιάκ. Έχοντας εισαχθεί στον Ιμπρεσιονισμό και τον Πουαντιλισμό στο Παρίσι, ο Βαν Γκογκ άρχισε να πειραματίζεται με σχετικές τεχνικές.

Ο Βαν Γκογκ χρησιμοποίησε επίσης συμπληρωματικά χρώματα για να επιτρέψει το σχηματισμό της ζωντανής αντίθεσης που ενισχύει το ένα το άλλο, όταν αντιπαρατίθενται.

## Παραπομπές


Κατηγορία:Έργα ζωγραφικής του Βίνσεντ βαν Γκογκ
Εθνική Φρουρά της Ουκρανίας

Η **Εθνική Φρουρά της Ουκρανίας** (ουκρανικά: Національна гвардія України) είναι η ουκρανική εθνική χωροφυλακή. Αποτελεί μέρος του Υπουργείου Εσωτερικών. Δημιουργήθηκε αρχικά ως οργανισμός υπό τον άμεσο έλεγχο του κοινοβουλίου της Ουκρανίας στις 4 Νοεμβρίου του 1991, μετά την ανεξαρτησία της Ουκρανίας.

Αργότερα διαλύθηκε και συγχωνεύθηκε με τα Εσωτερικά Στρατεύματα της Ουκρανίας στις 11 Ιανουαρίου του 2000 από τον τότε Πρόεδρο Λεονίντ Κούτσμα, ως μέρος μιας «εξοικονόμησης κόστους" σύστημα. Μετά από τις αρχές του 2014 ουκρανική επανάσταση στις 13 Μαρτίου 2014, εν μέσω της ρωσικής επέμβασης, η Εθνική Φρουρά επανιδρύθηκε και Εσωτερικής Στρατεύματα διαλύθηκαν.

Κατά τη διάρκεια του εν εξελίξει πολέμου στην περιοχή Ντονμπάς της Ουκρανίας, οι δυνάμεις της αναβιωμένης Εθνικής Φρουράς έχουν αγωνιστεί εναντίον των φιλορώσων αυτονομιστών.

## Παραπομπές


## Εξωτερικοί σύνδεσμοι
* 
* 

Κατηγορία:Ουκρανικές ένοπλες δυνάμεις
ΦΚ Λοκομοτίβ-2 Μόσχας

Η **ΦΚ Λοκομοτίβ-2 Μόσχας** (ρωσικά: *ФК Локомотив-2 Москва*) ήταν ρωσικός ποδοσφαιρικός σύλλογος με έδρα τη Μόσχα. Ο σύλλογος ιδρύθηκε στις 13 Φεβρουαρίου του 2008. Η Λοκομοτίβ-2 Μόσχας αποτελούσε το φυτώριο της Λοκομοτίβ Μόσχας. Η ομάδα δεν έλαβε μέρος στο πρωτάθλημα της Β΄ Κατηγορίας την περίοδο 2014/15. Γενικός χορηγός της ομάδας ήταν η ОАО «ФГК».

## Ιστορία
Το ξεκίνημα της ομάδας ήταν επιτυχημένο. Η Λοκομοτίβ Μόσχας-2 μετείχε στο πρωτάθλημα της Γ΄ Κατηγορίας με αρκετά καλά αποτελέσματα. Εξασφάλισε την τρίτη θέση επικρατώντας της Ζενίτ Μόσχας στην τελευταία αγωνιστική μπροστά σε πολλούς θεατές.

Η ομάδα της Λοκομοτίβ-2 αποτελούνταν από νέους παίκτες της Λοκομοτίβ Μόσχας. Επίσης οι παίκτες που δεν αγωνίζονταν με την κύρια ομάδα εντάσονταν στη Λοκομοτίβ-2. Ο αρχηγός και ηγέτης της Λόκο-2 ήταν ο Μανουτσέκρ Τζαλίλοφ, ο οποίος ήταν ο καλύτερος παίκτης σε όλη την περίοδο και αποτέλεσε τον πρώτο σκόρερ της Λοκομοτίβ-2 σε όλες τις διοργανώσεις, με 20 γκολ, 18 στο πρωτάθλημα και 2 στο κύπελλο.

Εν συνεχεία, η Λοκομοτίβ-2, αγωνίστηκε στην δεύτερη κατηγορία, με ρόστερ το οποίο είναι αποτελούνταν από ένα μείγμα νέων και ταλαντούχων παικτών από όλη τη Ρωσία, κυρίως από τα φυτώρια της Λοκομοτίβ, όπως και έμπειρους πρώην διεθνείς παίκτες όπως οι Ρουσλάν Νιγκματούλιν, Γιούρι Ντροζντόφ και Ντμίτρι Λιάπκιν.

Το τμήμα υποδομής της Λοκομοτίβ αγωνίστηκε στην Β΄ Κατηγορία το 1992 και το 1993, στη Γ΄ Κατηγορία το διάστημα 1994 με 1997 (όπως και η Λοκομοτίβ-δ Μόσχας) και επανήλθε στη Β΄ Κατηγορία το διάστημα 1998 με 2000 (όπως η Λοκομοτίβ-2 Μόσχας). Από το 2001, η ομάδα μετέχει σε ξεχωριστή διοργάνωση τμημάτων υποδομής για τις ρωσικές ομάδες του Πρωταθλήματος Ρωσίας.

## Στάδιο
Η ομάδα διεξήγαγε τους εντός έδρας αγώνες της στο γήπεδο ΜΣΑ Λοκομοτίβ, το οποίο βρίσκεται λίγα μέτρα μακριά από το γήπεδο της Λοκομοτίβ.

## Δείτε επίσης
* ΦΚ Λοκομοτίβ Μόσχας

## Παραπομπές


## Εξωτερικοί σύνδεσμοι
*  

Κατηγορία:Αθλητισμός στη Μόσχα
Λοκομοτιβ-2 Μοσχας
Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 2008
Κατηγορία:Λοκομοτίβ Μόσχας
DARPA

H **Υπηρεσία Έρευνας Προηγµένων Αµυντικών Προγραµµάτων** (αγγλικά: *Defense Advanced Research Projects Agency*, **DARPA**) είναι οργανισμός του Υπουργείου Άμυνας των ΗΠΑ, υπεύθυνος για την ανάπτυξη των αναδυόμενων τεχνολογιών για χρήση από το στρατό.

Η DARPA δημιουργήθηκε το Φεβρουάριο του 1958 ως «Υπηρεσία Έρευνας Προηγµένων Προγραµµάτων» (*Advanced Research Projects Agency*, ARPA) από τον τότε Πρόεδρο Ντουάιτ Αϊζενχάουερ. Σκοπός της ήταν να διατυπώσει και να εκτελέσει προγράμματα έρευνας και ανάπτυξης για την επέκταση των συνόρων της τεχνολογίας και της επιστήμης, με στόχο να φτάσει πέρα από τις άμεσες στρατιωτικές απαιτήσεις. Η διοίκηση δημιουργήθηκε ως απάντηση στη Σοβιετική εκτόξευση του Σπούτνικ 1 το 1957, ενώ η αποστολή της DARPA ήταν να εξασφαλίσει ότι στρατιωτική τεχνολογία των ΗΠΑ θα είναι πιο περίπλοκη από ότι εκείνη των πιθανών εχθρών του έθνους.

Η ονομασία του οργανισμού άλλαξε αρκετές φορές από την ίδρυσή του ως ARPA, μετονομαζόμενη σε DARPA (Μάρτιος 1972), ξανά σε ARPA (Φεβρουάριος 1993) και πάλι σε DARPA (Μάρτιος 1996).

Τα χρηματοδοτημένα προγράμματα της DARPA έδωσαν σημαντικές τεχνολογίες που επηρέασαν πολλούς μη στρατιωτικούς τομείς, όπως η δικτύωση ηλεκτρονικών υπολογιστών και γραφικών διεπαφών χρήστη στην τεχνολογία των πληροφοριών.

## Παραπομπές


## Εξωτερικοί σύνδεσμοι

* 

Κατηγορία:Πολιτική των Ηνωμένων Πολιτειών
Κατηγορία:Ερευνητικά πρόγραμματα
Αποστολή Αποφασιστικής Υποστήριξης

Η **Αποστολή Αποφασιστικής Υποστήριξης** (αγγλικά: *Resolute Support Mission*) είναι νατοϊκή εκπαιδευτική, συμβουλευτική, βοηθητική και αντιτρομοκρατική αποστολή αποτελούμενη με πάνω από 13.000 στρατιώτες στην Ισλαμική Δημοκρατία του Αφγανιστάν, η οποία άρχισε την 1η Ιανουαρίου του 2015. Αποτελεί συνέχεια της αποστολής της Διεθνής Δύναμη Αρωγής για την Ασφάλεια (ISAF), η οποία ολοκληρώθηκε στις 28 Δεκεμβρίου του 2014. Ο νυν διοικητής της αποστολής είναι ο στρατηγός Τζον Γ. Νίκολσον, ο οποίος αντικατέστησε το στρατηγό Τζον Φ. Κάμπελ στις 2 Μαρτίου του 2016.

## Παραπομπές


## Εξωτερικοί σύνδεσμοι
* 

Αποστολη Αποφασιστικης Υποστηριξης
Κατηγορία:Πόλεμος στο Αφγανιστάν 2001 - 2021
Ρωσικός αυτοκρατορικός στρατός

Ο **Ρωσικός αυτοκρατορικός στρατός** (ρωσικά: Русская императорская армия) ήταν η ένοπλη δύναμη της Ρωσικής Αυτοκρατορίας, που δραστηριοποιήθηκε από το 1721 έως και τη Ρωσική Επανάσταση του 1917. Στις αρχές της δεκαετίας του 1850, ο ρωσικός στρατός αποτελούνταν από περισσότερους από τακτικό στρατό 900.000 και σχεδόν 250.000 ατάκτους (ως επί το πλείστον Κοζάκοι).

Ο τελευταίος βετεράνος του ρωσικού αυτοκρατορικού στρατού ήταν ο ουκρανός υπεραιωνόβιος Μιχαήλ Κριτσέφσκι, ο οποίος πέθανε το 2008.

## Παραπομπές


## Εξωτερικοί σύνδεσμοι
* Сайт «Русская Императорская Армия» 

Κατηγορία:Ρωσική Αυτοκρατορία
Ένοπλες Δυνάμεις της Γεωργίας

Οι **Ένοπλες Δυνάμεις της Γεωργίας** (γεωργιανά: საქართველოს შეიარაღებული ძალები) αποτελούν τα στρατεύματα της Γεωργίας. Τα γεωργιανά στρατεύματα είναι αμυντική δύναμη που αποτελείται από το Στρατό Ξηράς, την Πολεμική Αεροπορία και μια παραστρατιωτική οργάνωση, την Εθνική Φρουρά. Οι εθνικοί στόχοι αμυντικής πολιτικής, με βάση το Σύνταγμα της Γεωργίας, είναι να εξασφαλιστεί η διατήρηση της ανεξαρτησίας και της κυριαρχίας του κράτους και η εδαφική του ακεραιότητα, τα χωρικά ύδατα και ο εναέριος χώρος όπως και η συνταγματική τάξη της. Οι ένοπλες δυνάμεις της Γεωργίας είναι υπό την εποπτεία του Υπουργείου Εθνικής Άμυνας.

Οι Ένοπλες Δυνάμεις ιδρύθηκαν στις αρχές του 1917 από μονάδες του πρώην Ρωσικού αυτοκρατορικού στρατού στο γεωργιανό έδαφος, διελυμένες πολιτοφυλακές και γεωργιανό προσωπικό που επέστρεψανν από τον Πρώτο Παγκόσμιο Πόλεμο. Οι Ένοπλες Δυνάμεις αποτελούνταν από τακτικού στρατού και της Λαϊκής Φρουράς το διάστημα 1918–1921. Στις 23 Μαρτίου του 1994, η Γεωργία ήταν μία από τις πρώτες πρώην σοβιετικές δημοκρατίες που εντάχθηκαν στο πρόγραμμα του ΝΑΤΟ Σύμπραξη για την Ειρήνη. Μεταξύ των εταίρων, η Γεωργία ήταν η πρώτη χώρα που ήταν σε θέση να υποβάλει την ειδική τεκμηρίωση (Μάιος 2004) και στις 29 Οκτωβρίου του 2004, το Βορειοατλαντικό Συμβούλιο ενέκρινε το πρώτο Ατομικό Σχέδιο Δράσης Συνεργασίας (ΙΡΑΡ) για τη Γεωργία.

## Παραπομπές


## Εξωτερικοί σύνδεσμοι
* Υπουργείο Εθνικής Άμυνας της Γεωργίας

Κατηγορία:Γεωργία
Σοβιετική Πολεμική Αεροπορία

Η **Σοβιετική Πολεμική Αεροπορία** (ρωσικά: Военно-воздушные силы СССР, κυριολεκτικά: Στρατιωτικο-αεροπορικές δυνάμεις) ήταν η επίσημη ονομασία μιας από τις αεροπορικές δυνάμεις των Σοβιετικών Ένοπλων Δυνάμεων. Η άλλη ήταν οι Σοβιετικές Δυνάμεις Αεράμυνας.

Οι αεροπορικές δυνάμεις σχηματίστηκαν από τα συστατικά της Ρωσικής αυτοκρατορικής αεροπορικής υπηρεσίας το 1917, ενώ αντιμετώπισε τη μεγαλύτερη δοκιμασία της κατά τη διάρκεια του Β΄ Παγκοσμίου Πολέμου, είχε εμπλακεί στον πόλεμο της Κορέας και διαλύθηκε μαζί με την ίδια την Σοβιετική Ένωση το 1991-92.

Τα περιουσιακά στοιχεία των τμημάτων της πρώην Σοβιετικής Πολεμικής Αεροπορίας στη συνέχεια χωρίστηκαν σε διάφορες αεροπορικές δυνάμεις των πρώην σοβιετικών δημοκρατιών, συμπεριλαμβανομένης της νέας Ρωσικής Πολεμικής Αεροπορίας. Ο ύμνος της ονομαζόταν «Авиамарш».

## Παραπομπές


Κατηγορία:Ένοπλες Δυνάμεις της Σοβιετικής Ένωσης
Ρωσική αυτοκρατορική αεροπορική υπηρεσία

Η **Ρωσική αυτοκρατορική αεροπορική υπηρεσία** (Императорскiй военно-воздушный флотъ, κυριολεκτικά: Αυτοκρατορικός στρατιωτικο-αεροπορικός στόλος) ήταν αεροπορική δύναμη της Ρωσικής Αυτοκρατορίας που ιδρύθηκε το 1912.

Η αεροπορική δύναμη επιχειρούσε για 5 χρόνια. Μετείχε στον Α΄ Παγκόσμιο Πόλεμο πριν αναδιοργανωθεί και μετονομαστεί το 1917, μετά τη δημιουργία της Σοβιετικής Ρωσίας. Αντικαταστάθηκε εν συνεχεία από τη Σοβιετική Πολεμική Αεροπορία.

## Παραπομπές


Κατηγορία:Ρωσική Αυτοκρατορία
Ταξίδι στη Σελήνη

Το ***Ταξίδι στη Σελήνη*** (πρωτότυπος τίτλος: ***Le Voyage dans la Lune***, διεθνής τίτλος: ***A Trip to the Moon***) είναι μία γαλλική βωβή ταινία του 1902, σε σκηνοθεσία, παραγωγή και σενάριο Ζωρζ Μελιές. Το σενάριο είναι εμπνευσμένο σε δύο έργα του Ιούλιου Βερν: το *[[Από τη Γη στη Σελήνη]]* και το *[[Γύρω από τη Σελήνη]]*. Η ταινία αφηγείται την ιστορία μίας ομάδας αστροναυτών, οι οποίοι πάνε στο φεγγάρι, με τη βοήθεια μίας κάψουλας-ρουκέτας, η οποία ανατινάζει την επιφάνεια του. Εκεί θα βρουν τους κατοίκους του φεγγαριού (Selenites), και κατά την επιστροφή τους στη γη θα φέρουν κι έναν αιχμάλωτο. Στην ταινία πρωταγωνιστούν εξέχοντες ηθοποιοί του θεάτρου εκείνης της εποχής, ενώ πρωταγωνιστής είναι και ο ίδιος ο Μελιές.

Κατά την εποχή της πρώτης κυκλοφορίας του το έργο έγινε δημοφιλές, ενώ πολλά στούντιο, ειδικότερα στις ΗΠΑ, το χρησιμοποίησαν παραβιάζοντας πνευματικά δικαιώματα. Η ασυνήθιστη διάρκειά του, τα ειδικά εφέ του, η καλή παραγωγή, αλλά και η έμφασή στην εξιστόρηση, ενέπνευσε πολλούς δημιουργούς της εποχής, αλλά και γενικότερη την όλη εξέλιξη μίας ταινίας. Ακαδημαϊκοί έχουν σχολιάσει για την ταινία ότι έχει και ύφος 'Παταφυσικής και αντι-ιμπεριαλιστικής σάτιρας, εκτός, φυσικά, ότι ενέπνευσε τον κατοπινό γαλλικό κινηματογράφο. Το φιλμ θεωρούταν χαμένο έως το 1930, και μετά την αποχώρηση του Μελιές από τον χώρο. Όμως, το 1930, επανήρθε στο φως, όταν άρχισε να πιστώνεται στον Μελιές η σπουδαιότητα του έργου του προς στην ιστορία του κινηματογράφου. Μια αυθεντική χειροποίητη επιχρωμάτωση ανακαλύφθηκε το 1993, και επεξεργάστηκε το 2011.

Το *[[The Village Voice]]* τη συμπεριέλαβε ανάμεσα στις 100 Σπουδαιότερες Ταινίες του 20ου αιώνα, κατατάσσοντας την στην 84η θέση. Η ταινία είναι το πιο γνωστό δημιούργημα του Μελιές, ενώ η σκηνή στην οποία η κάψουλα που μεταφέρει τους αστροναύτες καρφώνεται στο μάτι της σελήνης, είναι μία από τις πιο γνωστές στιγμές στην ιστορία του παγκόσμιου κινηματογράφου. Θεωρείται ευρέως ως η πρώτη ταινία επιστημονική - φαντασίας που φτιάχτηκε, αλλά και μία από τις ταινίες με τη μεγαλύτερη επιρροή στην ιστορία του κινηματογράφου.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1902
Κατηγορία:Βωβές ταινίες
Κατηγορία:Γαλλικές ασπρόμαυρες ταινίες
Κατηγορία:Γαλλικές ταινίες
Κατηγορία:Ταινίες βασισμένες σε πολλά έργα
Κατηγορία:Γαλλικές ταινίες επιστημονικής φαντασίας
Κατηγορία:Ταινίες σε σκηνοθεσία Ζωρζ Μελιές
Ο Έλληνας γείτονας

***Ο Έλληνας γείτονας*** (πρωτότυπος τίτλος: *Katzelmacher*) είναι γερμανική ταινία του 1969 σε σκηνοθεσία και σενάριο του Ράινερ Βέρνερ Φασμπίντερ.

## Πλοκή
Μια παρέα Γερμανών, της οποίας τα μέλη δεν έχουν ειλικρινείς σχέσεις, αιφνιδιάζονται από τον ερχομό ενός Έλληνα μετανάστη, του Γιώργου. Η Ελίζαμπεθ, που μένει μαζί με τον Πέτερ, υπενοικιάζει ένα δωμάτιο του σπιτιού της στον Γιώργο και τότε η παρέα αρχίζει τους σχολιασμούς.

Αρχικά, τον περνούν για Ιταλό και ύστερα μαθαίνουν την καταγωγή του. Διαδίδουν ψέματα για εκείνον, όπως ότι η Ελίζαμπεθ έχει ερωτικές σχέσεις μαζί του και πως εκείνος βιάζει γυναίκες. Ύστερα, λένε πως είναι βρώμικος, όπως όλοι στην Ελλάδα, και κομμουνιστής, καθώς η Ελλάδα, όπως ισχυρίζονται, είναι γεμάτη κομμουνιστές.

Η μόνη που δεν συμφωνεί με τις απόψεις αυτές είναι η Μαρί, η οποία τον ερωτεύεται και αφήνει τον Έριχ για χάρη του. Η Μαρί και ο Γιώργος αποφασίζουν να ζήσουν μαζί στην Ελλάδα, παρ' όλο που ο Γιώργος είναι παντρεμένος με δύο παιδιά.

Μία μέρα, οι άντρες της παρέας δέρνουν τον Γιώργο και όταν το μαθαίνουν οι γυναίκες συμφωνούν με την πράξη αυτή εκτός από τη Μαρί. Μετά από αυτό, η Ελίζαμπεθ συνεχίζει να του υπενοικιάζει το δωμάτιο. Η παρέα, ενώ στην αρχή ξαφνιάζεται, στη συνέχεια θεωρεί πως είναι έξυπνη η κίνηση της Ελίζαμπεθ, καθώς οι ξένοι που μένουν στη Γερμανία τους κάνουν τις δουλειές και τα λεφτά μένουν στη χώρα.

Στο τέλος, η Μαρί λέει πως ο Γιώργος θα την πάει στην Ελλάδα το καλοκαίρι και πως δεν την πειράζει για τη γυναίκα του, γιατί «στην Ελλάδα όλα είναι διαφορετικά».

## Διανομή

## Παραπομπές


Κατηγορία:Γερμανικές ταινίες
Κατηγορία:Γερμανικές ασπρόμαυρες ταινίες
Κατηγορία:Ταινίες από Δυτική Γερμανία
Κατηγορία:Γερμανόφωνες ταινίες
Κατηγορία:Ταινίες με θέμα τη μετανάστευση
Κατηγορία:Ταινίες σε σκηνοθεσία Ράινερ Βέρνερ Φασμπίντερ
Κατηγορία:Ταινίες του 1969
Σοβιετικό Πολεμικό Ναυτικό

Το **Σοβιετικό Πολεμικό Ναυτικό** (ρωσικά: Военно-морской флот СССР, ВМФ, κυριολεκτικά: Στρατιωτικο-ναυτικός στόλος της ΕΣΣΔ) ήταν ο ναυτικός κλάδος των Σοβιετικών Ενόπλων Δυνάμεων. Συχνά αναφερόμενο και ως Κόκκινος Στόλος, το Σοβιετικό Πολεμικό Ναυτικό αποτελούσε ένα μεγάλο μέρος του στρατηγικού σχεδίου της Σοβιετικής Ένωσης σε περίπτωση σύγκρουσης με τις Ηνωμένες Πολιτείες, τον Οργανισμό Βορειοατλαντικού Συμφώνου (ΝΑΤΟ), ή κάποια άλλη σύγκρουση που σχετιζόταν με το Σύμφωνο της Βαρσοβίας. Η επιρροή του Σοβιετικής Πολεμικού Ναυτικού έπαιξε μεγάλο ρόλο στον Ψυχρό Πόλεμο, καθώς η πλειοψηφία των συγκρούσεων είχαν επίκεντρο τις ναυτικές δυνάμεις.

Το Σοβιετικό Πολεμικό Ναυτικό βασίστηκε σε μία δημοκρατική ναυτική δύναμη που αποτελούνταν από τα απομεινάρια του Ρωσικού αυτοκρατορικού πολεμικού ναυτικού, το οποίο είχε καταστραφεί σχεδόν ολοσχερώς στην Επανάσταση του 1917, στο ρωσικό εμφύλιο πόλεμο και στην εξέγερση της Κρονστάνδης. Το Σοβιετικό Πολεμικό Ναυτικό είχε χωριστεί σε τέσσερις μεγάλους στόλους, Βόρειο, Ειρηνικού, Μαύρης Θάλασσας και Βαλτικό Στόλο, ενώ υπό ξεχωριστή διοίκηση ήταν η Ναυτική Βάση Λένινγκραντ. Ο στολίσκος της Κασπίας ήταν μια μικρότερη δύναμη που επιχειρούσε στην περίκλειστη Κασπία Θάλασσα. Κύρια συστατικά του σοβιετικού ναυτικού ήταν η σοβιετική ναυτική αεροπορία, οι πεζοναύτες και το παράκτιο πυροβολικό.

Το μεγαλύτερο τμήμα του Σοβιετικού Πολεμικού Ναυτικού μετασχηματίσθηκε σε Ρωσικό Πολεμικό Ναυτικό, μετά τη διάλυση της Σοβιετικής Ένωσης το 1991, ενώ ορισμένα στοιχεία έγιναν η βάση των αντίστοιχων Πολεμικών Ναυτικών της Ουκρανίας, του Αζερμπαϊτζάν και της Γεωργίας.

## Παραπομπές


Κατηγορία:Ένοπλες Δυνάμεις της Σοβιετικής Ένωσης
Κρεμόριο

Το **όξινο τρυγικό κάλιο**, με τον τύπο KC<sub>4</sub>H<sub>5</sub>O<sub>6</sub>, είναι ένα παραπροϊόν της οινοποίησης. Στη μαγειρική είναι γνωστό και ως **κρεμόριο**. 

## Εμφάνιση
μικρογραφία|Όξινο τρυγικό κάλιο σε ένα άδειο μπουκάλι από λευκό κρασί

Κατηγορία:Ενώσεις καλίου
Σοβιετικός Στρατός

Ο **Σοβιετικός Στρατός** (ρωσικά: Советская армия) ονομαζόταν ο στρατός ξηράς των Σοβιετικών Ενόπλων Δυνάμεων μεταξύ Φεβρουαρίου 1946 και Δεκεμβρίου 1991, όταν αντικαταστάθηκε με το Ρωσικό Στρατό Ξηράς, αν και καταργήθηκε οριστικά στις 25 Δεκεμβρίου του 1993. μέχρι την 25η Φεβρουαρίου του 1946, η δύναμη ήταν γνωστή ως Κόκκινος Στρατός, ο οποίος ιδρύθηκε με διάταγμα στις 15 (28) Ιανουαρίου του 1918 «για την προστασία του πληθυσμού, της εδαφικής ακεραιότητας και των πολιτικών ελευθεριών στην επικράτεια του σοβιετικού κράτους». Διέθετε στις υπηρεσίες του 2,4 εκατομμύρια άνδρες κατά τη διάρκεια του Ψυχρού Πολέμου.

## Παραπομπές


Κατηγορία:Ένοπλες Δυνάμεις της Σοβιετικής Ένωσης
Ρωσικό αυτοκρατορικό πολεμικό ναυτικό

Το **Ρωσικό αυτοκρατορικό πολεμικό ναυτικό** (ρωσικά: Российский императорский флот, κυριολεκτικά: Ρωσικός αυτοκρατορικός στόλος) ήταν το πολεμικό ναυτικό της Ρωσικής Αυτοκρατορίας, το οποίο υπήρχε από το 1721 μέχρι την επανάσταση του Φεβρουαρίου του 1917, ενώ αυξήθηκε από μια μικρότερη δύναμη που υπήρχε πριν από την ίδρυση τακτικού ρωσικού ναυτικού από το Μέγα Πέτρο, κατά τη διάρκεια της δεύτερης εκστρατείας στο Αζόφ.

Ο στόλος αυξήθηκε κατά το δεύτερο μισό του 18ου αιώνα και από τις αρχές του 19ου αιώνα είχε φτάσει στο αποκορύφωμά της δύναμής του, πίσω από το βρετανικό και γαλλικό στόλο όσον αφορά το μέγεθος. Το πολεμικό ναυτικό στη συνέχεια διάνυσε μια περίοδο παρακμής που οφείλεται στην αργή τεχνική και οικονομική ανάπτυξη της Ρωσίας κατά το πρώτο μισό του 19ου αιώνα, αλλά αναβίωσε στο τέλος του αιώνα κατά τη διάρκεια της βασιλείας του τσάρου Νικολάου Β΄ μέχρι και την καταστροφή του Στόλου του Ειρηνικού έπειτα από τον ρωσοϊαπωνικό πόλεμο.

Ο Α΄ Παγκόσμιος Πόλεμος είχε μικτά αποτελέσματα για το πολεμικό ναυτικό, με τους Γερμανούς να αποκτούν το πάνω χέρι στη Βαλτική, αλλά η Μαύρη Θάλασσα να παραμένει υπό ρωσικό έλεγχο. Η Ρωσική Επανάσταση σήμανε το τέλος του αυτοκρατορικού πολεμικού ναυτικού με τους ναύτες και τα πλοία του να αποτελούν τον πυρήνα του Σοβιετικού Πολεμικού Ναυτικού μετά τη δημιουργία του το 1918.

## Παραπομπές


Κατηγορία:Ρωσική Αυτοκρατορία
Ο Κόσμος της Χριστίνας

***Ο Κόσμος της Χριστίνας*** () είναι πίνακας ζωγραφικής που δημιουργήθηκε το 1948 από τον Αμερικανό ζωγράφο Άντριου Γουάιεθ. Πρόκειται για έναν από τους πιο γνωστούς πίνακες με προέλευση την Αμερική των μέσων του 20ού αιώνα. Απεικονίζει μία γυναίκα να βρίσκεται πεσμένη στο έδαφος, σε ένα άγονο και ελαφρώς ηλιοκαμένο χωράφι, η οποία κοιτά ένα γκρι σπίτι στον ορίζοντα, ενώ ένας αχυρώνας και διάφορα άλλα μικρά αντικείμενα βρίσκονται κοντά στο σπίτι.

Το έργο αυτό έχει γίνει με ρεαλιστικό ύφος, το οποίο ονομάζεται μαγικός ρεαλισμός. Ο πίνακας εκτίθεται στο Μουσείο Μοντέρνας Τέχνης της Νέας Υόρκης, ως μέρος της μόνιμης συλλογής του.

## Παραπομπές


## Εξωτερικοί σύνδεσμοι
* Talk given by Richard Turnbull of the Museum of Modern Art on two paintings: Pavel Tchelitchew's Hide-and-Seek to Andrew Wyeth's *Christina's World*. (Scroll down to "MoMA Multimedia".)

Κατηγορία:Πίνακες του Άντριου Γουάιεθ
Κατηγορία:Πίνακες του 1948
Κατηγορία:Πίνακες του Μουσείου Μοντέρνας Τέχνης (Νέα Υόρκη)
Ρωσικό Πολεμικό Ναυτικό

Το **Ρωσικό Πολεμικό Ναυτικό** (ρωσικά: Военно-морской Флот Российской Федерации, ВМФ России, κυριολεκτικά: Στρατιωτικο-ναυτικός στόλος της Ρωσικής Ομοσπονδίας) είναι ο κλάδος του πολεμικού ναυτικού των Ρωσικών Ενόπλων Δυνάμεων. Το σημερινό πολεμικό ναυτικό ιδρύθηκε τον Ιανουάριο του 1992, διαδεχόμενο το Πολεμικό Ναυτικό της Κοινοπολιτείας Ανεξαρτήτων Κρατών, το οποίο με τη σειρά του διαδέχθηκε το Σοβιετικό Πολεμικό Ναυτικό μετά τη διάλυση της Σοβιετικής Ένωσης το Δεκέμβριο του 1991.

Το τακτικό ρωσικό πολεμικό ναυτικό ιδρύθηκε από τον Μέγα Πέτρο, τον Οκτώβριο του 1696, ο οποίος ανέφερε ότι: «Ο Ηγέτης που διαθέτει στρατό, έχει ένα χέρι, όμως αυτός που διαθέτει και στόλο, έχει δύο χέρια». Τα σύμβολα του Ρωσικού Πολεμικού Ναυτικού, η σημαία του Αγίου Ανδρέα, όπως και οι περισσότερες από τις παραδόσεις του ιδρύθηκαν προσωπικά από τον Μέγα Πέτρο.

Το ρωσικό ναυτικό διαθέτει τη συντριπτική πλειοψηφία των πρώην σοβιετικών ναυτικών δυνάμεων, και σήμερα περιλαμβάνει το Βόρειο Στόλο, το Στόλο του Ειρηνικού, το Στόλο της Μαύρης Θάλασσας, το Στόλο της Βαλτικής, το Στολίσκο της Κασπίας, τη ναυτική αεροπορία, καθώς και τα παράκτια στρατεύματα (που αποτελούνται από τους πεζοναύτες και το παράκτιο πυροβολικό).

## Παραπομπές


## Εξωτερικοί σύνδεσμοι
* 

Κατηγορία:Ρωσικές Ένοπλες Δυνάμεις
Ρωσικές Αερομεταφερόμενες Δυνάμεις

Οι **Ρωσικές Αερομεταφερόμενες Δυνάμεις** (ρωσικά: Воздушно-десантные войска России, ВДВ) είναι στρατιωτικός κλάδος των Ρωσικών Ενόπλων Δυνάμεων. Πρόκειται για ειδικές δυνάμεις, στο ίδιο επίπεδο με τις Στρατηγικές Δυνάμεις Πυραύλων και τις Ρωσικές Αεροδιαστημικές Δυνάμεις.

Οι πρώτες μονάδες αερομεταφερόμενων σχηματίστηκαν πριν από το Β΄ Παγκόσμιο Πόλεμο, η δύναμη ανέλαβε δύο σημαντικές εναέριων εργασιών και μια σειρά από μικρότερα άλματα κατά τη διάρκεια του πολέμου και για πολλά χρόνια μετά το 1945 ήταν η μεγαλύτερη εναέρια δύναμη στον κόσμο. Η δύναμη διαιρέθηκε μετά τη διάλυση της Σοβιετικής Ένωσης, κυρίως σε Λευκορωσία και Ουκρανία. Οι Ρωσικές Αερομεταφερόμενες Δυνάμεις συγκροτήθηκαν το 1992.

Οι Ρωσικές Αερομεταφερόμενες Δυνάμεις φορούν παραδοσιακά το μπλε μπερέ με μπλε ριγέ φανέλες *τελνίγιασκα* (тельняшка) και ονομάζονται *Ντεσάντ* (Десант) από το γαλλικό «Descente».

## Παραπομπές


## Εξωτερικοί σύνδεσμοι
* 

Κατηγορία:Ρωσικές Ένοπλες Δυνάμεις
Στρατηγικές Δυνάμεις Πυραύλων

Οι **Στρατηγικές Δυνάμεις Πυραύλων** (ρωσικά: Ракетные войска стратегического назначения, РВСН) είναι στρατιωτικός κλάδος των Ρωσικών Ενόπλων Δυνάμεων που ελέγχει τους χερσαίους διηπειρωτικούς βαλλιστικούς πυραύλους (МБР) της Ρωσίας. Οι Στρατηγικές Δυνάμεις Πυραύλων συγκροτήθηκαν για πρώτη φορά στις Σοβιετικές Ένοπλες Δυνάμεις και το 1991, ουσιαστικά μετονομάστηκαν από Σοβιετικές σε Ρωσικές Στρατηγικές Δυνάμεις Πυραύλων.

Οι Στρατηγικές Δυνάμεις Πυραύλων δημιουργήθηκαν στις 17 Δεκεμβρίου του 1959, ως η κύρια σοβιετική δύναμη με σκοπό την επίθεση με πυρηνικά όπλα εναντίων του εχθρού, με στρατιωτικές εγκαταστάσεις και βιομηχανικές υποδομές. Διαθέτει όλα τα σοβιετικά επίγεια πυρηνικά σε διηπειρωτικό επίπεδο, διηπειρωτικού βεληνεκούς βαλλιστικούς πυραύλους και μεσαίου βεληνεκούς βαλλιστικούς πυραύλους με εμβέλεια πάνω από 1.000 χιλιόμετρα. Συμπληρωματικές στρατηγικές δυνάμεις στο εσωτερικό της Ρωσίας είναι η Αεροπορία Μεγάλου Βεληνεκούς και τα υποβρύχια βαλλιστικών πυραύλων του Ρωσικού Πολεμικού Ναυτικού.

## Παραπομπές


## Εξωτερικοί σύνδεσμοι
* 

Κατηγορία:Ρωσικές Ένοπλες Δυνάμεις
Ρωσικές Αεροδιαστημικές Αμυντικές Δυνάμεις

Οι **Ρωσικές Αεροδιαστημικές Αμυντικές Δυνάμεις** (ρωσικά: Войска воздушно-космической обороны) ήταν κλάδος των Ρωσικών Ενόπλων Δυνάμεων υπεύθυνος για την αεροδιαστημική άμυνα και τη λειτουργία των ρωσικών στρατιωτικών δορυφόρων και του Κοσμοδρομίου του Πλεσέτσκ. Συγκρoτήθηκαν την 1η Δεκεμβρίου του 2011 και αντικατέστησαν τις Ρωσικές Διαστημικές Δυνάμεις.

Ο πρώτος διοικητής των Ρωσικών Αεροδιαστημικών Αμυντικών Δυνάμεων ήταν ο γενικός συνταγματάρχης Ολέγκ Οσταπένκο, ο οποίος προήχθη σε αναπληρωτή υπουργό Άμυνας το Νοέμβριο του 2012. Στις 24 Δεκεμβρίου του 2012, Αλεξάντρ Γκολόφκο διορίστηκε νέος διοικητής.

Από την 1η Αυγούστου του 2015 η Ρωσική Πολεμική Αεροπορία και οι Ρωσικές Αεροδιαστημικές Αμυντικές Δυνάμεις συγχωνεύτηκαν για να σχηματίσουν τις Ρωσικές Αεροδιαστημικές Δυνάμεις. Τα καθήκοντα Ρωσικών Αεροδιαστημικών Αμυντικών Δυνάμεων έχουν αναλάβει ουσιαστικά πλέον οι Ρωσικές Αεροδιαστημικές Δυνάμεις.

## Παραπομπές


Κατηγορία:Ρωσικές Ένοπλες Δυνάμεις